CELEX: 22010D0092
Language: lt
Date: 1278028800000
Title: 2010 m. liepos 2 d. EEE jungtinio komiteto sprendimas Nr. 92/2010, kuriuo iš dalies keičiamas EEE susitarimo XVIII priedas (Darbuotojų sveikata ir sauga, darbo teisė ir vienodas požiūris į vyrus ir moteris) ir 37 protokolas

21.10.2010   
            
            
               LT
            
            
               Europos Sąjungos oficialusis leidinys
            
            
               L 277/46
            
         EEE JUNGTINIO KOMITETO SPRENDIMAS
   Nr. 92/2010
   2010 m. liepos 2 d.
   kuriuo iš dalies keičiamas EEE susitarimo XVIII priedas (Darbuotojų sveikata ir sauga, darbo teisė ir vienodas požiūris į vyrus ir moteris) ir 37 protokolas
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į jo 98 ir 101 straipsnius,
   kadangi:
   
               (1)
            
            
               Susitarimo XVIII priedas buvo iš dalies pakeistas 2010 m. balandžio 30 d. EEE jungtinio komiteto sprendimu Nr. 54/2010 (1).
            
         
               (2)
            
            
               Susitarimo 37 protokolas buvo iš dalies pakeistas 2009 m. gruodžio 4 d. EEE jungtinio komiteto sprendimu Nr. 159/2009 (2).
            
         
               (3)
            
            
               Į Susitarimą turi būti įtrauktas 2008 m. gruodžio 19 d. Komisijos sprendimas 2009/17/EB, kuriuo įsteigiamas darbuotojų komandiravimo ekspertų komitetas (3).
            
         
               (4)
            
            
               Siekiant užtikrinti tinkamą Susitarimo veikimą, EEE susitarimo 37 protokolas turi būti iš dalies pakeistas, į jį įtraukiant Sprendimu 2009/17/EB įkurtą darbuotojų komandiravimo ekspertų komitetą, o XVIII priedas turi būti iš dalies pakeistas, kad būtų nustatyta tiksli dalyvavimo šiame komitete tvarka,
            
         NUSPRENDĖ:
   1 straipsnis
   Susitarimo XVIII priede po 30 punkto (Europos Parlamento ir Tarybos direktyva 96/71/EB) įterpiamas toks punktas:
   
               „30a.
            
            
               
                  32009 D 0017:2008 m. gruodžio 19 d. Komisijos sprendimas 2009/17/EB, kuriuo įsteigiamas darbuotojų komandiravimo ekspertų komitetas (OL L 8, 2009 1 13, p. 26).
               Nustatyti ELPA valstybių asociacijos reikalavimai pagal Susitarimo 101 straipsnį:
               Laikydamasi Komisijos sprendimo 2009/17/EB 3 straipsnio, kiekviena ELPA valstybė gali paskirti du asmenis stebėtojų teisėmis dalyvauti Darbuotojų komandiravimo ekspertų komiteto posėdžiuose.“
            
         2 straipsnis
   Į Susitarimo protokolą Nr. 37 (kuriame pateikiamas 101 straipsnyje nurodytas sąrašas) įterpiamas šis punktas:
   
               „33.
            
            
               Darbuotojų komandiravimo ekspertų komitetas (Komisijos sprendimas 2009/17/EB).“
            
         3 straipsnis
   Sprendimo 2009/17/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   4 straipsnis
   Šis sprendimas įsigalioja 2010 m. liepos 3 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (4).
   5 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2010 m. liepos 2 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
      
   
   
      (1)  OL L 181, 2010 7 15, p. 22.
   
      (2)  OL L 62, 2010 3 11, p. 65.
   
      (3)  OL L 8, 2009 1 13, p. 26.
   
      (4)  Konstitucinių reikalavimų nenurodyta.